Monta imperikolombo

La Monta imperikolombo (Ducula badia, ankaŭ Brundorsa imperikolombo) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas la tipa specio de la Badia speci-grupo, kiu enhavas kvar samgenrajn speciojn. Ĝi estas la imperikolombo kun pli etenda teritorio.

 Taksonomio 
La Malabara imperikolombo (D. cuprea) de Okcidentaj Gatoj de Barato estis iam konsiderata samspecia, sed ĝi estis disigita kiel aparta specio fare de la IOK en 2021.

Aspekto
La montara imperia kolombo estas la plej granda kolombospecio en sia teritorio estante 43–51 cm longa. Ĝi havas sufiĉe longan voston, larĝajn, rondetajn flugilojn kaj malrapidajn flugilbatojn. La kapo, kolo kaj subaj partoj estas vingrizaj kun kontrasta blanka gorĝo kaj brunecbrunaj supraj partoj kaj flugiloj, kvankam la supra parto de la korpo povas esti pli senkolora. La subflugilo estas ardezgriza kaj la vosto estas nigreca kun griza horizontala linio. La kombinaĵo de la kaŝtanbruna dorso kun la granda grandeco donas al tiu specio karakterizan aspekton. Ĝia voko konsistas el profunda, resonanca zumon kiu estas nur deproksime aŭdebla.

Kutimaro
Kvankam kutime soleca, tiu specio estis vidita en grupoj nombraj ĝis 20, precipe kiam iras ripozi aŭ flugas supren aŭ malsupren en montoj. Ili povas esti malfacile videblaj, ĉar ili pasigas sian tempon kutime en alta kanopeo kaj kutime flugas sufiĉe alte super la kanopeo.

Reproduktado
Dum la reprodukta memmontrdo, vokantaj birdoj multe ŝveligas siajn gorĝojn dum kantado kaj kliniĝas al eblaj amikoj. Tiam la memmontranta birdo okupas vertikalan flugon supren de la ripozejo, supren 6 ĝis 8 m en la aeron, kaj poste glitas reen malsupren per flugiloj kaj vosto vaste disvastigitaj. En la nordaj partoj de la specia teritorio, reproduktado okazas de marto ĝis aŭgusto, dum en la sudaj partoj de Hindio kaj sudorienta Azio, ili reproduktiĝas de januaro ĝis majo. La nesto estas kutime en sufiĉe malgranda arbo, proksimume 5 ĝis 8 m de la grundo, kaj estas malforta platformo. Oni demetas unu, aŭ malofte du, ovojn kaj ambaŭ gepatroj kovas. Ili forlasas la neston nur se tre premite.

Manĝado
Ili manĝas fruktojn kaj berojn, precipe figojn kaj muskaton, kiuj estas plukitaj kaj englutitaj tute. Ili foje iros al la grundo por trinki, kiel en Borneaj mangrovoj kie ĝis 200 aŭ 300 el tiuj kolomboj ariĝas samtempe. Povas ekzisti parta altitudina movado en kelkaj partoj de ilia teritorio, cele al idealaj manĝkondiĉoj.


Distribuado kaj habitato
Tiu kolombo havas grandan teritorion en sudorienta Azio, kie ĝi troveblas en Bangladeŝo, Butano, Brunejo, Kamboĝo, Ĉinio, Barato, Indonezio, Laoso, Malajzio, Birmo, Nepalo, Tajlando, kaj Vjetnamio. Ĝiaj naturaj vivejoj estas subtropikaj kaj tropikaj humidaj arbaroj de malaltaj teroj, subtropikaj kaj tropikaj manglejoj, kaj subtropikaj kaj tropikaj humidaj montararbaroj. Ĝi povas troviĝi de marnivelo ĝis altecoj de 2 550 m en Himalajo kaj 2 200 m sur Sumatro. Estante ĉefe montema birdo, ĝi verŝajne nur reproduktiĝas super alteco de 500 m, kvankam manĝantaj aroj sub tio estas oftaj. Ĝi kutime troviĝas en malnovaj arbaroj. La specio estas ĝenerale sufiĉe ofta kie restas ampleksaj arbaroj.

 Referencoj 


A Guide to the Pigeons and Doves of the World de David Gibbs, Eustace Barnes & John Cox. Yale University Press (2001), .

Eksteraj ligiloj

Kategorio:Kolombedoj
Kategorio:Birdoj de Barato
Kategorio:Birdoj de Sud-Orienta Azio